Diari Oficial de la Generalitat Valenciana


Sumari del DOGV 7065, del 11-07-2013 (2013/7242)

RESOLUCIÓ de 2 de juliol de 2013, del director general de Producció Agrària i Ramaderia, per la qual s'establix la modificació d'alguns mòduls de la Resolució de 7 de febrer de 2013, per la qual s'establix la convocatòria per al Pla 2013 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7065

Data del DOGV
:   11-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7242


Data del document
:   02-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 2 de juliol de 2013, del director general de Producció Agrària i Ramaderia, per la qual s'establix la modificació d'alguns mòduls de la Resolució de 7 de febrer de 2013, per la qual s'establix la convocatòria per al Pla 2013 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2013. [2013/7242]  
Després de la publicació de la Resolució de 7 febrer de 2013, de la Direcció General de Producció Agrària i Ramaderia, per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades 2013, hi ha hagut modificacions estatals del citat pla, contingudes en la Resolució de 10 de juny de 2013, de l'Entitat Estatal d'Assegurances Agràries, publicada en el Boletín Oficial del Estado del 29 de juny de 2013, quant a la presentació i al càlcul dels mòduls d'ajudes a les línies d'arreplega i destrucció de cadàvers que desvirtuen àmpliament la presentació i les previsions de subvenció a esta línia, per això s'emet esta resolució, la qual ajusta els mòduls d'aplicació a la Comunitat Valenciana específics per a esta línia d'assegurança.   
Per tot això, en virtut del que establix l'article 70 de la Llei 5/1983, de 30 de desembre, del Consell, modificada per la Llei 12/2007, de 20 de març, basant-se en les competències establides en el Decret 82/2013, de 21 de juny, del Consell, pel qual s'aprova el Reglament Orgànic i Funcional de la Conselleria de Presidència i Agricultura, Pesca, Alimentació i Aigua, i fent ús de les atribucions conferides en la disposició addicional primera de l'orde de bases, resolc:  
  
  
Primer. Modificació dels mòduls de subvenció de les línies de retirada i destrucció de cadàvers de no bovins  
S'indiquen a continuació els mòduls establits en l'apartat primer de la Resolució de 7 de febrer de 2013, de la Direcció General de Producció Agrària i Ramaderia, per a les línies de retirada i destrucció de cadàvers que han tingut alguna modificació. Només seran aplicables en aquelles pòlisses en què hi haja subvenció de l'Entitat Estatal d'Assegurances Agràries d'acord amb el Pla Nacional d'Assegurances Agràries Combinades.  
  
Porcí resta 999 %   
Porcí d'enceball industrial 150 %  
Porcí de transició a gorrins 50 %   
Porcí d'inseminació 200 %  
Porcs senglars 300 %  
Oví i caprí resta 50 %  
Oví i caprí d'enceball industrial 97 %  
Oví i caprí tractants 300 %  
Oví i caprí especials 999 %  
Equí resta 200 %  
Equí d'enceball industrial 400 %  
Cunícola resta 350 %  
Cunícola d'enceball industrial 97 %  
Aviar de xicoteta grandària 100 %  
Aviar de menor grandària 350 %  
Aviar de mitjana grandària 300 %  
Aviar de major grandària 900 %  
Aviar de grans dimensions 200 %  
Pollastre de corral 120 %  
Cèrvids 200 %  
Piscifactories de cria 200 %  
Piscifactories d'engreixament 200 %  
  
Segon. Règim de recursos  
Contra esta es podrà interposar un recurs de reposició davant del mateix òrgan que la va dictar, en el termini d'un mes a comptar des de l'endemà del dia de la notificació, de conformitat amb el que establix l'article 116 i 117 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, en la redacció feta per la Llei 4/1999, o bé, directament, un recurs contenciós administratiu en el termini de dos mesos, comptadors des de l'endemà de la seua publicació, de conformitat amb el que establixen els articles 10 i 46 de la Llei de la Jurisdicció Contenciosa Administrativa.  
  
Apartat tercer. Entrada en vigor  
Esta resolució entrarà en vigor el dia que es publique en el Diari Oficial de la Comunitat Valenciana i serà aplicable a totes les pòlisses subscrites per al Pla d'Assegurances Agràries Combinades de 2013.  
  
València, 2 de juliol de 2013.- El director general de Producció Agrària i Ramaderia: José Miguel Ferrer Arranz.